Күрәһең, ҡалалағы тәүге мәсет, Мали империяһы осоронда, 1200 һәм 1330 йылдар араһында төҙөлгән. Мәсет телгә алынған иң тәүге документ булып Абдрахман ибн Абдуллаһ Садиҙың «Тарих ас-Судан» хеҙмәте иҫәпләнә. Уға ярашлы, солтан Кунбуру Ислам динен ҡабул иткән, ә уның һарайын һүтелеп, биләмәһендә мәсет барлыҡҡа килгән. Солтан иман йорто эргәһендә, уның көнсығыш яғында үҙе өсөн тағы ла бер һарай төҙөгән. Солтандың вариҫы мәсеттең манараларын төҙөгән, ә киләһе солтан бинаны уратҡан тирә-яҡ диуарын ҡорған.